cyanic-selkie/wikianc huggingface dataset:
Harry Harvey sr.
Harry Harvey sr. (10 Januarie 1901 – 27 November 1985) was 'n Amerikaanse akteur. Hy was bekend vir sy rolle in die rolprente Phantom Rancher (1940), The Pride of the Yankees (1942), en The Falcon's Adventure (1946), en in die televisiereeks Lost in Space (1965).
Irène Bordoni
Irène Bordoni (16 Januarie 1885 – 19 Maart 1953) was 'n Amerikaanse aktrise. Sy was bekend vir haar rolle in die rolprente Le traquenard (1915), Paris (1929), en Louisiana Purchase (1941), en in die televisiereeks Musical Comedy Time (1950).
Naslaanwerk
'n Naslaanwerk of leksikon is 'n boek of 'n stel boeke waarin inligting vinnig opgesoek kan word. Die inligting word gewoonlik alfabeties of tematies gerangskik.
Voorbeelde van naslaanwerke is:
Vele naslaanwerke is ook in digitale vorm beskikbaar via die Internet of 'n laserskyf, terwyl ander slegs in boekvorm in Biblioteke beskikbaar is.
Philip Blommaert
Hy verdien aanvanklik sy brood as privaat tutor. Hy was ook 'n vriend van Hendrik Conscience, saam met wie hy die gebruik van Nederlands in België bevorder het.
In 1834 skryf hy gedigte vir die Vlaamse tydskrif Vaderlandsche Letteroefeningen in Nederlands, maar met weinig sukses, vanweë sy kru taalgebruik. Saam met Jan Frans Willems werk hy vir verskeie Belgiese tydskrifte teen die invloed van die Franse taal in Vlaandere. In 1840 is hy een van die mede-outeurs van die Vlaams petitionnement (Vlaamse petisieverklaring) om die Vlaamse saak in België te steun.
Sy bekendste werk is die Aloude geschiedenis der Belgen van Nederduitschers (Gent 1849), waar hy sy mening uitspreek dat die Nederduitse gebiede, ten spyte van hul politieke verdeeldheid, bestem is tot die vervulling van 'n hoë kultuurhistoriese idee.
Latere jare
In 1860 word hy lid van die Koninklike Belgiese Akademie waar hy deelneem aan die werk van die kommissie vir die publikasie van 'n Vlaamse kulturele monument. Hy het begin werk aan die publikasie van Jacob van Maerlant se pas ontdekte gedig Istory van Troyen, toe hy skielik tot sterwe gekom het.
César Barbosa
César Barbosa (1954) is 'n Colombiaanse bioloog, ornitoloog en plantkundige, wat spesialiseer in die studie van Fabaceae.
In 1976 het hy sy B.A.-graad in Biologie van die Nasionale Universiteit van Colombië ontvang. Hy is 'n navorser by die Herbarium van die Nasionale Instituut vir Hernubare Natuurlike Hulpbronne en Omgewing (Colombië) (INDERENA), wat spesialiseer in peulplante, en botaniese ekspedisies in Colombië gemaak het. Sy gepubliseerde werk beskryf Indigofera spesies wat voorkom in Colombië, insluitende Indigofera hirsuta, Indigofera lespedezioides en Indigofera suffruticosa. In Augustus 2008 het hy 41 nuwe Trianea spesies beskryf en benaam 50 spesies wat onder sy afkorting C.Barbosa genoteer word.
Die standaard outeurs-afkorting C.Barbosa  word gebruik om hierdie persoon as die skrywer aan te dui wanneer 'n botaniese naam aangehaal word.
Intelligente Ontwerp
Intelligente Ontwerp is 'n pseudowetenskaplike beweging wat beweer dat sekere eienskappe in die natuur die beste verklaar kan word as die gevolg van ontwerp. Dit is 'n vorm van Kreasionisme, en word deur die meerderheid van wetenskaplikes verwerp.
Intelligente ontwerp (IO) is 'n argument vir die bestaan van God, en die stelling se voorstanders bied geen toetsbare hipotese nie, en die idee is ook nie 'n wetenskaplike teorie nie.
Die Discovery-instituut in Seattle is een van die voorste organisasies wat IO bevorder deur hulle "teach the controversy"-veldtog, wat dit ten doel het om die indruk te skep dat daar nie 'n wetenskaplike konsensus oor evolusie bestaan nie.
Die argumente ten gunste van intelligente ontwerp fokus op twee areas, kosmologie en biologie:
Kosmologiese intelligente ontwerp
Volgens hierdie stelling is die heelal ontwerp sodat dit moontlik sou wees vir lewe om te bestaan. Dit is een interpretasie van die "fine-tuned universe".
In sy boek "The Privileged Planet" voer Guillermo Gonzalez aan dat die manier waarop die heelal en die Aarde gevorm het spesifiek die regte omstandighede behels het om lewende organismes te onderhou, en skryf dit toe aan 'n doelbewuste, intelligente ontwerper omdat dit onwaarskynlik is dat ons juis in só 'n heelal sou bestaan. Die argument is dat die natuurkundige konstantes die waardes het wat hulle het sodat die heelal, die son, die aarde en die mens kan bestaan.
Volgens die antropiese beginsel het die natuurkundige konstantes die waardes wat hulle het omdat enige ander waardes 'n heelal sou veroorsaak wat anders is as die een waarin ons is, en waarin ons nie sou kon bestaan nie. Met ander woorde, as die waardes anders was sou ons nie hier wees om observasies te maak nie, en dus is die enigste konstantes wat ons kan waarneem, dié wat ons eie heelal ondersteun.
Victor Stenger stry teen die intelligent-ontwerpte "fine-tuned universe" met die argument dat lewe soos wat ons dit op Aarde ken die resultaat eerder as die doelwit is van die konstantes en natuurwette teenwoordig in die heelal.
Biochemiese intelligente ontwerp
Volgens hierdie stelling is 'n intelligente ontwerper betrokke in hoe lewende organismes gevorm word. Dit is 'n meer gesofistikeerde standpunt as kreasionisme, en is 'n poging om evolusie met skeppingsleer te vereenselwig.
Onverminderbare kompleksiteit
Michael Behe voer in sy boek "Darwin's Black Box" aan dat evolusie sekere biologiese stelsels nie kan verduidelik nie. Sy argument kom daarop neer dat 'n bepaalde funksie verskeie komponente vereis wat in harmonie met mekaar saamwerk, en waarvan die verwydering van een komponent veroorsaak dat die funksie nie meer verrig kan word nie. As voorbeeld gebruik Behe en ander IO voorstanders dikwels die flagellum, die "stert" van 'n bakterie, 'n struktuur wat uit ongeveer 40 proteïene bestaan. Behe beweer dat bakterie nie die flagellum kan gebruik sonder enige van dié komponente nie.
717
Die jaar 717 was 'n gewone jaar wat volgens die Gregoriaanse kalender op 'n Maandag begin het. Dit was die 17de jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Intelligente Ontwerp
Onverminderbare kompleksiteit
Die argument vir onverminderbare kompleksiteit maak die aanname dat 'n struktuur altyd dieselfde funksie verrig, en dat komponente wat nodig is in 'n huidige spesie ook nodig was vir die spesie se voorouerspesies. Beide hierdie aannames is foutief : die flagellum kon uit 'n struktuur met 'n ander funksie ontwikkel het, en daardie struktuur kon deur natuurlike seleksie gevorm en verander word.
Solms
Solms is 'n stad wes van Wetzlar in die administratiewe distrik Lahn-Dill van die deelstaat Hesse (Duitsland). Die bekende kameravervaardiger Leica Camera AG het sy hoofkwartier in die 1980's na Solms verskuif.
Antonio Tajani
Antonio Tajani (4 Augustus 1953, Rome) is 'n Italiaanse politikus, 'n voormalige lid van die Europese Kommissie en voormalig president van die Europese Parlement. Hy is 'n lid van Forza Italia, Silvio Berlusconi se party en het sy woordvoerder gewees. In Brussel was hy 'n lid van die EPP gewees.
Intelligente Ontwerp
Inligting of gespesifiseerde kompleksiteit
William Dembski stel voor dat dit moontlik is om die invloed van 'n intelligente ontwerper waar te neem in komplekse patrone, byvoorbeeld gene. Volgens Martin Nowak, 'n bioloog en wiskundige by Harvard, maak Dembski gebruik van data wat nie beskikbaar is nie, byvoorbeeld die waarskynlikheid dat 'n oog kan ontstaan. Ander kritici sê Dembski gebruik foutiewe wiskunde.
Solms
Die stamkasteel van die grawe- en vorstefamilie Solms met sy hoofdinastie Solms-Braunfels was in die huidige stadsdeel Burgsolms geleë, terwyl die tweede hoofdinastie, Solms-Hohensolms-Lich, in Lich gesetel was.
Antonio Tajani
Tajani is sedert 22 Oktober 2022 vise-premier en minister van buitelandse sake.
Intelligente Ontwerp
Kritiek teen intelligente ontwerp
Die meerderheid wetenskaplikes verwerp IO weens 'n gebrek aan bewyse vir die idee. IO is onfalsifiseerbaar, en is dus nie 'n wetenskaplike standpunt nie.
Eugenie Scott, Glenn Branch en ander kritici voer aan dat voorstanders van IO dikwels uit onkunde praat en dat geen ontdekkings of nuttige toepassings uit IO voorstanders se werk kom nie. Omdat IO voorstanders dit voorhou as 'n "debat", skep hulle die valse indruk dat dit aanvaarbaar is om 'n fenomeen aan die bonatuurlike toe te skryf as die wetenskap nie 'n verduideliking daarvoor het nie. Dit beteken dat die rol van die intelligente ontwerper gedurig aangepas word soos wat die wetenskap bruikbare verduidelikings ontwikkel vir fenomene wat voorheen 'n raaisel was. Dit lei tot 'n God-van-die-gapings argument, wat nutteloos is beide vir wetenskaplikes en vir teoloë.
Antonio Tajani
Europese Parlement
In Januarie 2017 het hy met 351 teen 282 stemme die kandidaat van die Sosialiste Mr. Pittella verslaan en is hy as opvolger van die Duitser Martin Schulz tot president van die Europese Parlement gekies.
Leica
Geskiedenis
Reeds in 1849 het Carl Kellner sy Optische Institut in die Hessiese stad Wetzlar gestig. Hierdie ondernemng is deur Ernst Leitz in 1869 uitgebou tot die Ernst Leitz Werke, 'n maatskappy wat hom net soos die Optische Institut aanvanklik op die vervaardiging van mikroskope toegespits het.
.ch
.ch is die agtervoegsel vir Switserse domeinname, en val onder die verantwoordelikheid van die SWITCH Information Technology Services.
Leica
Geskiedenis
Omstreeks 1900 het Leica die produkreeks uitgebrei met 'n verskeidenheid ander optiese toestelle soos verkykers, episkope, epidiaskope en professionele filmkameras. In dié konteks is ook 'n miniatuurkamera ontwikkel waarin klein strepies van die destyds gebruiklike 35mm-film as toets belig kon word. Dit was nou nie meer nodig om die groot kamera se hoofmagasyn te open om die destyds nog noodsaaklike beligtingstoetse te doen nie. Dié konstruksie het as basis vir die eerste kleinbeeldkamera gedien wat deur Oskar Barnack in 1914 ontwikkel is - die sogenaamde Ur-Leica wat Barnack as mik-en-druk-kamera op sy privaat staptoere saamgeneem het.
.ch
Die afkorting "ch" kom van Confederatio Helvetica, die Latynse naam vir die land.
Eksterne skakels
Toppdomän
Leica
Geskiedenis
In 1920 het Leitz se seun Ernst Leitz II die bestuur van die maatskappy oorgeneem en in 1924 die besluit geneem om ondanks die destydse moeilike ekonomiese situasie in Duitsland met die grootskaalse vervaardiging van 'n kleinbeeldkamera te begin. Die kamera het op 'n konstruksie deur Oskar Barnack, 'n medewerker, gebaseer en was geskik vir die gebruik van 35-millimeter-kleinbeeldfilms wat destyds ook in rolprentteaters ingespan is. Hierdie eerste Leica-kamera het 'n groot en onverwagte sukses behaal.
Die Ernst Leitz GmbH is nie deur die Tweede Wêreldoorlog geraak nie en het onmiddellik ná die einde van die oorlog weer met die vervaardiging van sy produkte begin. Toe die twee Hessiese stede Wetzlar en Gießen as gevolg van 'n administratiewe hervorming tydelik tot 'n nuwe stad (Lahn) saamgesmelt is, het die maatskappy sy naam gewysig na Ernst Leitz Wetzlar GmbH om sodoende nie die bekende naam Wetzlar kwyt te raak nie.
In 1986 is die maatskappy in drie onafhanklike ondernemings opgesplits - Leica Camera AG, Leica Microsystems GmbH en Leica Geosystems AG. Die Leica Camera AG het sy hoofkwartier vervolgens van Wetzlar na Solms verskuif. Die verdere ontwikkeling van die naam Leica is deur die geskiedenis bepaal. In 1987 is die Ernst Leitz Wetzlar GmbH deur die Wild Heerbrugg AG oorgeneem. Die nuwe onderneming, Wild Leitz Holding AG, het in 1990 met The Cambridge Instrument Company plc saamgesmelt om die maatskappy Leica Holding B.V. te vorm. Die naam Leica is sodoende ook met die leidende vervaardiger van mikroskope, opmetings- en fotogrammetriestelsels en opties-wetenskaplike instrumente vereenselwig.
In die lente van 2005 het die Leica Camera AG met sy finansiële moeilikhede internasionale nuus gemaak. Die Franse vervaardiger van luukse-artikels Hermès het in November 2006 sy belange in Leica (36,2 persent van die aandele) aan die Oostenrykse maatskappy Salzburger Holding ACM Projektentwicklung ('n volfiliaal van die Oostenrykse beleggersfamile Gebroeders Kaufmann se Sokrates-privaatstigting). Die Kaufmanns het reeds vanaf Augustus 2004 aandele van Leica Camera gekoop. Hermès het nogtans omskepbare obligasies van Leica Camera ter waarde van 7,5 miljoen € behou.
ACM het sodoende voorlopig 88 persent van Leica se aandele gehou en sy belange in dié maatskappy tot by die einde van 2007 tot sowat 96,5 persent vergroot. ACM het vervogens bekend gemaak dat hulle van plan was om Leica volledig te oorneem. Die algemene vergadering van aandeelhouers het in November 2007 besluit om die minderheidsaandeelhouers deur middel van 'n gedwonge squeeze-out skadeloos te stel. Die Leica Camera AG word sedert Oktober 2012 nie meer aan die effektebeurs genoteer nie.
Brandi Cyrus
Brandi Cyrus (gebore 26 Mei 1987) is 'n Amerikaanse aktrise. Sy is bekend vir haar rolle in die rolprent Old 37 (2015) en in die televisiereekse Zoey 101 (2005) en Hannah Montana (2006).
Corallistes verrucosa
Corallistes verrucosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Corallistes en tot die familie Corallistidae. Die wetenskaplike naam van die spesie is die eerste keer geldig gepubliseer in 1880 deur Carter.
718
Die jaar 718 was 'n gewone jaar wat volgens die Gregoriaanse kalender op 'n Dinsdag begin het. Dit was die 18de jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Messier 100
Messier 100 of M100 (ook bekend as NGC 4321) is ’n spiraalsterrestelsel in die sterrebeeld Berenike se Hare. Dit is in 1781 deur Pierre Méchain ontdek saam met die Messier-voorwerpe M98 en M99, en Charles Messier het dit in dieselfde jaar in sy katalogus van komeetagtige voorwerpe opgeneem.
Dit is een van die grootste en helderste sterrestelsels in die Virgo-sterrestelselswerm. Dit is sowat 55 miljoen ligjare van die Aarde af en het ’n deursnee van 160 000 ligjare. Dit was een van die eerste spiraalstelsels wat ontdek is.
Stervorming
Messier 100 word beskou as ’n steruitbarsting-sterrestelsel, waar nuwe sterre al minstens die afgelope 500 miljoen jaar gevorm word in ’n kring (gevorm deur die spiraalarms) van sowat 1 000 parsek.
Soos by baie ander spiraalstelsels in die Virgo-swerm, is daar ’n afplatting van beide stervorming en neutrale waterstof (waarvan M100 min het in vergelyking met soortgelyke stelsels) in die sterrestelsel se skyf – ’n verskynsel wat veroorsaak word deur ’n interaksie met die binnekant van die Virgo-swerm.
Supernovas
Vyf supernovas is al in M100 waargeneem. In Maart 1901 is die eerste een, die tipe I-supernova SN 1901B, ontdek met ’n skynbare helderheid van 15,6 mag. SN 1914A is in Februarie/Maart 1914 gevind. Die tipe kon nie vasgestel word nie, maar dit het ’n skynbare helderheid van 15,7 mag gehad. Nog ’n tipe I, SN 1959E, is van 21 Februarie tot 17 Junie 1960 gesien, met die dofste magnitude van die vyf wat gevind is: 17,5. Op 15 April 1979 is die eerste tipe II-supernova in M100 gevind; maar SN 1979C het vinnig verdof. Die laaste supernova is op 7 Februarie 2006 ontdek; SN 2006X het ’n magnitude van 15,3 gehad toe dit ontdek is. Twee weke later het dit verdof tot 17 mag.
Herk Harvey
Herk Harvey (3 Junie 1924 – 3 April 1996) was 'n Amerikaanse regisseur, akteur, en skrywer. Hy was bekend vir sy rol in die rolprent Carnival of Souls (1962).
Neil Turok
Neil Geoffrey Turok (gebore 16 November 1958) is 'n Suid-Afrikaanse fisikus. Hy was vanaf 2008 tot 2019 die direkteur van die Perimeter Instituut vir Teoretiese Fisika. Hy spesialiseer in wiskundige fisika en vroeë-heelal fisika, insluitende die kosmologiese konstante en die sikliese model van die heelal.
Vroeë lewe en loopbaan
Turok is gebore op 16 November 1958 in Johannesburg, Suid-Afrika as die seun van Mary (Butcher) en die Letties-gebore Ben Turok, voormalige Suid-Afrikaanse politikus. Nadat hy gradueer aan Churchill College, Cambridge, behaal hy sy doktoraat aan Imperial College, Londen, onder leiding van David Olive, een van die ontdekkers van snaarteorie. Na 'n post-doktorale pos aan die Universiteit van Kalifornië, Santa Barbara, was hy assosiaat wetenskaplike aan Fermilab, Illinois. In 1992 ontvang hy die Maxwell-medalje van die Instituut vir Fisika vir sy bydrae tot teoretiese fisika. In 1994 is hy aangestel as Professor van Fisika aan Princeton-universiteit, waarna hy die leerstoel vir Wiskundige Fisika aan die Universiteit van Cambridge hou met ingang 1997. In 2008 word hy aangestel as direkteur van die Perimeter Instituut.
Navorsing en ander bydrae
Turok het in 'n aantal gebiede van wiskundige fisika en vroeë heelalfisika gewerk, met die fokus op waarnemingstoetse van fundamentele fisika in fisiese kosmologie. In die vroeë negentigerjare het sy groep getoon hoe die polarisasie en temperatuur anisotropie van die kosmiese agtergrondbestraling gekorreleer sou word, 'n voorspelling wat in detail bevestig is deur onlangse presisie-metings deur die WMAP ruimtetuig. Hulle het ook 'n sleuteltoets ontwikkel vir die teenwoordigheid van 'n kosmologiese konstante, wat ook onlangs bevestig is..
Turok en sy medewerkers het die teorie van oop inflasie ontwikkel. Met Stephen Hawking het hy later die sogenaamde Hawking-Turok instanton-oplossings ontwikkel, wat, volgens die geen-grens voorstel van Hawking en James Hartle, die geboorte van 'n inflasionêre heelal kan beskryf.
Saam met Justin Khoury, Burt Ovrut en Paul Steinhardt, stel Turok die idee van die Ekpirotiese heelal bekend, "... 'n kosmologiese model waarin die warm oerknal heelal geproduseer word deur die botsing van 'n membraan in die uitgestrekte ruimte met 'n afgrensende orbivou vlak, voortspruitende uit 'n andersins koue, leë, statiese heelal". Meer onlangs, saam met Paul Steinhardt by Princeton, ontwikkel Turok 'n sikliese model vir die heelal, waarin die oerknal verklaar word as 'n botsing tussen twee "membraan-wêrelde" in M-teorie. Die voorspellings van hierdie model stem ooreen met die huidige kosmologiese gegewens, maar daar is interessante verskille met die voorspellings van kosmologiese inflasie wat ondersoek sal word deur toekomstige eksperimente (waarskynlik deur die Planck ruimtewaarneming). In 2006 toon Steinhardt en Turok hoe die sikliese model natuurlikerwys 'n meganisme kan insluit om die kosmologiese konstante tot baie klein waardes te verslap, in ooreenstemming met die huidige waarnemings. In 2007 was Steinhardt en Turok mede-outeurs van die gewilde wetenskaplike boek getiteld Endless Universe.. In 2012 is Turok se Massey-lesings gepubliseer as The Universe Within: from Quantum to Cosmos.
In 2003 stig Turok die Afrika Instituut vir Wiskundige Wetenskappe in Muizenberg. Die instituut funksioneer as 'n opvoedkundige sentrum wat die ontwikkeling van wiskunde en wetenskap regoor die kontinent van Afrika ondersteun.
Toekennings en eerbewyse
In 2008 ontvang hy die TED-prys vir sy werk in wiskundige fisika en die stigting van die Afrika Instituut vir Wiskundige Wetenskappe in Muizenberg. Hy het ook in 2008 die "Mees Vindingryke Mense-toekenning" ontvang vir Maatskaplike Innovasie tydens die Wêreldberaad op Innovasie en Entrepreneurskap (WSIE).
Op 9 Mei 2008 het Mike Lazaridis aangekondig dat Turok die nuwe uitvoerende direkteur van die Perimeter Instituut vir Teoretiese Fisika sou word, met ingang 1 Oktober 2008.
In 2010 ontvang Turok 'n prys van die Wêreldberaad vir Innovasie vir Opvoeding in Katar asook 'n prys van die Suid-Afrikaanse Wiskundige Vereniging. In 2011 ontvang Turok 'n Eredoktoraat van die Universiteit van Ottawa.
Op 3 November 2011 is Turok gekies om die Massey-lesings vir 2012 te lewer. Dit het vyf aparte lesings behels wat gelewer is in verskeie liggings regoor Kanada in Oktober 2012. Dit is kort daarna uitgesaai op CBC se Ideas radioprogram.
Turok ontvang in 2012 'n eredoktoraat van die Heriot-Watt-universiteit.
In 2014 was Turok die ontvanger van die Lane Anderson-toekenning vir sy boek getiteld The Universe Within: From Quantum to Cosmos.
Turok het die eregrade van "Doktor van Wetenskap" honoris causa ontvang van UCLouvain (4 Februarie 2019), Saint Mary's Universiteit (Halifax) (16 Mei 2014), die Nelson Mandela Metropolitaanse Universiteit (9 April 2014) en Universiteit Stellenbosch (26 Maart 2015).
Słupsk
Słupsk [ˈswupsk], Duits Stolp, is 'n stad in die Poolse Woiwodskap Pommere en die administratiewe setel van die Powiat Słupski.
Słupsk is oorspronklik deur ambagsmanne en handelaars gestig - die eerste verwysings na die nedersetting, wat deur inheemse Kasjoebiërs en Duitse setlaars bewoon is, dateer uit die 11de eeu. In die 14de eeu het Słupsk tot die Hanseverbond van Noord-Duitse stede toegetree en danksy die handel met barnsteen 'n ekonomiese bloeitydperk beleef. Vanaf die 15de eeu tot die middel van die 17de eeu het die hertoë van Pommere-Wolgast hul hertogdom vanuit Słupsk geregeer. In 1653 het die stad Pruisies geword.
François Jacobus du Toit
Sen. François Jacobus du Toit (Colesberg, Kaapkolonie, 14 Mei 1871 – 1931) was ’n Suid-Afrikaanse politikus en boer op die plaas Caroluspoort, Noupoort.
Słupsk
Słupsk is in Maart 1945 deur die Rooi Leër beset en is net een dag later deur 'n brandramp grotendeels vernietig. Tussen 1975 en 1998 het Słupsk as administratiewe hoofstad van die gelyknamige woiwodskap gefungeer, maar is as gevolg van administratiewe hervormings op 1 Januarie 1999 by die Woiwodskap Pommere ingesluit.
Vanweë sy ryk argitektoniese erfenis word na Słupsk dikwels ook as die "Klein-Parys van Pommere" verwys.
François Jacobus du Toit
Du Toit is op 24 Junie 1894 op sy geboortedorp met Anna Sophia van der Walt getroud. Uit dié huwelik is vyf kinders gebore onder wie die oudste, die ekonoom en universiteitskanselier dr. François du Toit. Sy ouers was François Jacobus en Hester Hendrina Elizabeth du Toit, gebore Van der Walt. Sy moeder was ’n kleinkind van kmdt. Tjaart van der Walt. Haar vader het deelgeneem aan verskillende Grensoorloë. Sy vader het geveg die Basoeto-oorlog van 1865 en ook in die Basoeto-oorlog onder Engelse bewind van 1881 en het die rang van onderveldkornet beklee.
François du Toit het sy opvoeding op Colesberg ontvang en was tegelyk skaapwagter. Hy het hom op sy vader se plaas gevestig en die res van sy lewe daar deurgebring. Gedurende die Tweede Vryheidsoorlog was hy 12 maande lank in die tronk om politieke redes. Van sy 18de jaar af het hy aktief deelgeneem aan politiek en is as Bondsman meermale afgevaardig na kongresse.
Ná die ontbinding van die Bond het hy by die Suid-Afrikaanse Party (SAP) aangesluit en het van 1910 af gedien as voorsitter van die Nauwpoort-tak, eers vir die SAP en later vir die Nasionale Party. Hy het die eerste Nasionale Party-tak in die Colesberg-afdeling in sy huis gestig in die tyd toe die opposisie huise en geboue afgebrand het as wraak teen Duitsland. Hiervan was hy voorsitter en het al die kongresse, met uitsondering van twee, as afgevaardigde bygewoon. Hy was vrederegter vanaf 1906. Hy het ook in die afdelingsraadgedien, eers as ondervoorsitter en sowat twee jaar lank tot sy dood as voorsitter. Hy was sowat 16 jaar lank voorsitter van die Nauwpoortse Skoolraad. Van 1920 tot 1929 was hy lid van die provinsiale raad en is in 1929 gekies vir die senaat, maar is twee jaar later oorlede.
Jean-Baptist David
Jean-Baptist David (25 Januarie 1801, Lier – 24 Maart 1866, Leuven ) was 'n professor in Nederlands en geskiedenis aan die Katolieke Universiteit Leuven.
Jean-Baptist David is in die Belgiese stad Lier gebore. As professor werk hy saam met Jan Frans Willems. Hy was president van die eerste en tweede Taelcongres wat taaleenheid tussen Nederland en Vlaandere tot gevolg gehad het. Hy was die redakteur van die eerste verenigde Nederlandse woordeboek wat in 1864 gepubliseer is. Hy het ook verskeie boeke oor die geskiedenis van Vlaandere geskryf, en die eerste moderne uitgawe van Jan van Ruusbroec (5 dele, Maetschappy der Vlaemsche Bibliophilen, Gent, 1858–1868) geproduseer. Hy is in 1866 in Leuven oorlede.
Die Davidsfonds is ter ere aan hom in 1875 gestig, met die doel om die Vlaamse literatuur, kultuur en geskiedenis te bevorder.
Corallistidae
Corallistidae is 'n familie van sponsdiere uit die klas van die Demospongiae (gewone sponse).
719
Die jaar 719 was 'n gewone jaar wat volgens die Gregoriaanse kalender op 'n Woensdag begin het. Dit was die 19de jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Movement Democratic Party
Die party se naam is in 2009 getrek om bo-aan die stembrief te staan. Die party was die grootste party wat nie 'n setel in die parlement kon kry nie. Daarbenewens het hy ook nie in die twee provinsies waarin hy gestaan het, Gauteng en Noordwes, 'n setel in die provinsiale wetgewer gekry nie.
Ngwabitsirivier
Die Ngwabitsirivier is 'n takrivier van die Selatirivier in die Limpopoprovinsie in Suid-Afrika.
Oorsprong
Die Selatirivier ontspring op die ruwe westelike hange van die Wolkberge, 'n deel van die Strydpoortberge, omtrent 20 km suidoos van Tzaneen.
Roete en takke
Die Ngwabitsi- en Mulatiriviere is die Selatirivier se grootste sytakke, beide sluit van regs af aan.
Veda Ann Borg
Veda Ann Borg (11 Januarie 1915 – 16 Augustus 1973) was 'n Amerikaanse aktrise. Sy was bekend vir haar rolle in die rolprente Kid Galahad (1937), The Falcon in Hollywood (1944), Mildred Pierce (1945), en The Bachelor and the Bobby-Soxer (1947).
Ngwabitsirivier
Roete en takke
In die droë seisoen is die rivierbeddding van die Ngwabitsi ook droog vir grootste deel van sy lengte.
Paradysvoël
Paradysvoëls (familie Paradisaeidae) is kleurvolle voëls wat in die tropiese reënwoude van Nieu-Guinee en sommige omliggende eilande voorkom. Veral die mannetjies het opvallende siervere. Kenmerkend van dié voëls is dat mannetjies tydens hulle pronkery, 'n gedrag by diere om maats aan te trek en oor te haal tot paring, 'n gebied afbaken waarbinne hulle dan pronk.
Die mannetjies se verekleed is gewoonlik helderkleurig en skitter, wat klaarblyklik baie aantreklik vir die valer wyfies is. By baie spesies pronk meer as een mannetjie om dieselfde wyfie, maar elke mannetjie baken sy eie pronkgebied af en verdedig dit fel teen indringers. Paradysvoëls vorm nie pare nie. Die wyfie moet alleen die koepelvormige nes bou, broei en die kleintjies versorg. Enkele spesies bou geen neste nie, maar lê twee tot drie eiers in 'n gat in 'n boom.
Hul voedsel bestaan uit vrugte en insekte en die groter spesies vang soms 'n muis of 'n ander klein voel. Paradysvoëls roep met 'n onwelluidende gekras. In Europa was aanvanklik net die huide, wat soms opgestop is, van paradysvoëls bekend. Die eerste vere is in 1522 deur Magellaan, die eerste mens wat om die wêreld gereis het, na Europa gebring. Omdat die pote nie meer aan die huide was nie, het die mense geglo dat die voëls glad nie pote het nie. Daar is geglo dat hulle in die paradys teel en nooit aarde toe kom nie. Hul enigste voedsel sou hemelse dou wees en die wyfie sou haar eiers op die mannetjie se rug lê en dit sou daar uitbroei. Lewende paradysvoëls is eers in 1824 deur Blankes ontdek en die mite omtrent die voëls is toe vir goed die nek ingeslaan.
Hul vere het egter steeds gewild gebly as versierings vir vrouehoede. In 1924 is die jag op paradysvoëls aan bande gelê. Amptelik mag net die inheemse bevolking die voëls sonder toestemming jag indien hulle die vere nodig het vir hul tradisionele kostuums. Teenswoordig is die inheemse bevolking se jag baie vergemaklik met behulp van ingevoerde gewere. Die kostuums wat deur hulle by tradisionele rituele gedra word het ter wille van toerisme ook al hoe veelkleuriger geword.
Verteenwoordigers
Van die 40 spesies is die groot paradysvoël (Paradisaea apoda) die bekendste. Sy wetenskaplike naam (apoda = "pootlose") dateer nog uit die tyd van die pootlose huide. Op die Aroe-eilande kom 'n besonder veelkleurige subspesie, Paradisaea apoda apoda, voor. Die mannetjie het 'n groen keel, geel kop, swart bors, roesbruin pens en vlerke en geel flankvere wat soos 'n sluier afhang. Raggi se groot paradysvoël (Paradisaea apoda raggiana) het rooi flankvere.
Die mannetjies pronk in groepe van 10 tot 20, waaronder soms ook enkele jong mannetjies wie se verekleed nog nie ten volle ontwikkel is nie. Die wyfies kyk net toe. Die pronkery begin teen sonsopkoms met 'n harde geroep. Die voëls vlieg heen en weer met regopstaande vere, sodat die siervere voortdurend duidelik vertoon. Hierdie vlieëry eindig wanneer die son heeltemal opgekom het. Die klein paradysvoël (Paradisaea minor) en Wilhelm se paradysvoël (Paradisaea guilielmi) hang tydens die pronkery onderstebo aan 'n tak.
Hoewel die mannetjies en wyfies van dieselfde spesie mekaar. duidelik aan die kleure van die siervere kan herken, ontstaan kruising wel. Dit gebeur dikwels dat ’n koningsparadysvoël (Cicinnurus regius) met 'n pragparadysvoël (Diphyllodes magnificus) paar. Die resultaat is 'n voël met die groen bors van die pragparadysvoël en die rooi rug van die koningsparadysvoël. Die wimpeldraer of Albert se paradysvoël (Pteridophora alberti) het twee lang vere aan sy kop. Die vere kan tot 45 cm lank word, en het aan die een kant 30 tot 40 blou en rooi veertjies wat soos vlaggies lyk.
Die Meyers-sikkelsnawel (Epimachus meyeri) het 'n paar vals vlerke wat normaalweg deur die egte vlerke bedek word, maar tydens hulle pronkery gesprei word. Paradyseksters (genus Astrapia) is woudbewoners met 'n lang stert. Hulle is verwant aan die geweervoëls (genus Ptiloris), die enigste paradysvoëls wat tot in Noordoos-Australië voorkom.
Ereboogvoëls
Ereboogvoëls (soms prieelvoëls genoem) word volgens sommige deskundiges onder 'n eie familie (Ptilonorhynchidae) geklassifiseer, terwyl ander hulle as 'n subfamilie (Ptilonorhynehinae) van die paradysvoëls beskou. Laasgenoemde mening berus op ooreenkomste in die pronkery. Die mannetjies pronk ook elk op ’n eie, afgebakende gebied. Die aandag van die wyfies word egter nie deur die vorm en kleur van die vere getrek nie, maar deur ’n spesiale bousel of struktuur, die sogenaamde ereboog of prieel.
Die vorm daarvan verskil van spesie tot spesie. Uit 'n evolusionêre oogpunt is dit 'n verbetering aangesien die voëls nie meer die gevaar loop om deur hul helderkleurigheid te opvallend vir hul vyande te wees nie. Daar kan dus aanvaar word dat die gedrag 'n hoër graad van ontwikkeling verteenwoordig as die besit van siervere, en dat ereboogvoëls afstam van 'n groep paradysvoëls wat hul siervere verloor het. Dit is in elk geval 'n feit dat hoe mooier die ereboog is wat deur ’n spesie gebou word, hoe valer is die voëls self.
Die verspreidingsgebied van ereboogvoëls stem min of meer ooreen met die van paradysvoëls, en daar is ook min verskil in hul voedselvoorkeure. Die ereboogbougedrag is nie by alle spesies ewe sterk ontwikkel nie. Die drie spesies katvoëls (genus Ailuroedus) bou glad geen prieel nie, maar verdedig 'n pronkgebied. Die tandbekereboogvoël (Scenopoeetes dentirostris) krap ’n stukkie grond skoon, versier dit met blare en slakkehuisies en maak dan 'n muurtjie van stukkies hout daarom.
Derglike ereboë word ook deur die voëls van die genus Archboldia gebou. Van die bruinerige tuiniervoëls (genus Amblyornis) is vier spesies bekend. Die mannetjies maak 'n prieel van stokkies rondom 'n jong boompie en by twee spesies word dit verder versier met vrugte, stukkies houtskool en dooie insekte.
Die satynvoëls (Ptilonorhynchus violaceus) het 'n gemeenskaplike pronkgrond waarop elke mannetjie sy eie plek het. Die ereboog word van takkies gebou, met plantsappe geverf en met skulpe, blomme blare en dooie insekte versier. Die wyfie word na die bousel gelok en die paring vind daarbinne plaas. Na ’n paar dae trek die wyfie egter weer uit om 'n eie nes te bou en haar kleintjies alleen groot te maak.
Poeciliidae
Poeciliidae is 'n vis-familie van die orde Cyprinodontiformes. Die familie bestaan uit twee sub-families: Poeciliinae en Aplocheilichthyinae.
Poeciliinae
Hierdie subfamilie is inheems aan Sentraal- en Suid-Amerika en is lewendbarend. Die mannetjie se anale vin is vervorm tot 'n gonopodium. Die meeste van die spesies in die subfamilie is gewilde akwariumvisse en is per ongeluk in Suider-Afrikaanse waters losgelaat. Sommige spesies is ook ingevoer as natuurlike plaagbeheer.
Genera
Die volgende genera en gepaardgaande spesies is deel van die subfamilie en kom in Suider-Afrika voor:
Aplocheilichthyinae
Aplocheilichthyinae bevat agt of nege genera waarvan twee in Suider-Afrika voorkom. Aplocheilichthyinae staan ook bekend as die Lampogies. Die vissies is oor die algemeen klein en hulle leef oorwegend in vlak water met plantegroei en vreet klein organismes wat aan die oppervlak voorkom. Die mond maak na boontoe oop en die sylyn strek net oor die kop. Die mannetjies het langer vinne as die wyfies en is meer kleurryk; tog is dit steeds moeilik om onderskeid tussen die geslagte te tref. Die visse se eiers kan nie verdroging oorleef nie. Party spesies is ook gewilde akwariumvisse en word ook gebruik vir beheer van muskietlarwes.
Otilia Bădescu
Otilia Bădescu is 'n voormalige Roemeense tafeltennisspeler. Van 1986 tot 2005 het sy verskeie medaljes in enkel-, dubbel- en spanbyeenkomste in die Europese Tafeltenniskampioenskap en in die Wêreld Tafeltenniskampioenskap gewen.
.ck
Domeine kan in die volgende kategorieë geregistreer word:
Eksterne skakels
Toppdomän
Jack Harvey (regisseur)
Jack Harvey (16 September 1881 – 9 November 1954) was 'n Amerikaanse akteur, regisseur, en skrywer. Hy was bekend vir sy rolle in die rolprente Kaiser's Finish (1918), Getting 'Em Right (1925), Unknown Island (1948), en City Beneath the Sea (1953).
721
Die jaar 721 was 'n gewone jaar wat volgens die Gregoriaanse kalender op 'n Saterdag begin het. Dit was die 21ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Voice of Destruction
Biografie
In die middel-1980’s het Greg McEwan Voice of Destruction (V.O.D.) gestig. Francois Breytenbach en Paul André Blom van die groep Moral Decay, wat in 1986 gestig is, en Uncle Vinnie (1989), tesame met Diccon Harper van Phoenix (Darkfiend 2009), het in 1989 by V.O.D. aangesluit. Hulle het demonstratiewe opnames (demo’s) soos The seventh (1990), Black cathedral (1992), The death of Africa (1993), en Finale dead (1994) vrygestel. Black cathedral het in 1994 nommer een op die Sweedse Heavy Metal-trefferlys bereik. In 1995 het V.O.D. na Londen verhuis en in 1996 die album Bloedrivier opgeneem. Bloedrivier het 'n paar liedjies van die vorige jaar se midlengte-opname (EP) ingesluit, onder andere J.M.S.P.. Volgens F.B. Blom (2010) was dit die eerste Afrikaanse opname in hierdie genre. 'n Europese toer in samewerking met In the Woods en Katatonia het gevolg op die uitreiking van Bloedrivier, en die snit Religion het nommer 4 op MTV Duitsland se Most Requested Heavy Metal Videos gehaal. (Anon 2002) Francois Breytenbach Blom ht in 1998 na Suid-Afrika teruggekeer en Die Kruis gestig. Paul André Blom het egter voortgegaan met F8 (beide was industriële-metal-projekte). In 1999 is V.O.D. ontbind, maar het tien jaar later vlugtig byeengekom vir 'n reünie-toer.
Cameron Richardson
Cameron Richardson (gebore 11 September 1979) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Supercross (2005), The Good Humor Man (2005), Open Water 2: Adrift (2006), en Alvin and the Chipmunks (2007).
720
Die jaar 720 was 'n skrikkeljaar wat volgens die Gregoriaanse kalender op 'n Donderdag begin het. Dit was die 20ste jaar van die 8ste eeu n.C. In teenstelling met gewone jare het die jaar 366 dae en 'n 29 Februarie gehad.
Wilmington, Delaware
Wilmington is 'n hawestad en die grootste stad in die deelstaat Delaware. Dit is die administratiewe setel van die New Castle County. Die stad is geleë waar die Brandywine- en Christinariviere in die Delawarerivier invloei, ongeveer 40km suidwes van Philadelphia. Die stad is in 1638 gestig deur Sweedse setlaars onder leiding van die Nederlander Peter Minuit. Dit het in 1739 munisipale status verkry en stadstatus in 1832.
Geskiedenis
Nadat die Sweedse setlaars hulle hier gevestig het, het hulle Fort Christina gebou om die Nederlanders weg te hou maar in 1655 het die Nederlanders hulle nedersetting in elk ingeneem. In 1664 het die Nederlanders weer oorgegee aan die Britte en in 1777 het George Washington die dorp verower.
Cornulella
Cornulella is 'n genus van sponsdiere uit die klas van die Demospongiae (gewone sponse).
Mind assault
Mind Assault is 'n Suid-Afrikaanse musiekgroep wat in 2004 in Somerset-Wes deur Jacques Fourie, Francois Pretorius, Patrick Davidson, Stephan Lenhoff en Donovan Tose gestig is. Hul demo, Social engineering, met die Afrikaanse liedjies Magteloos en Jy is die een, is in 2005 vrygestel. Dit is gevolg deur hul debuut-album, Stigma (2008), wat vier Afrikaanse liedjies insluit. In 2006 het hulle saam met SacriFist deur Suid-Afrika getoer, en in 2008 saam met internasionale groepe soos Devil Driver (VSA), Carcass (VK), en Nile (VSA) gespeel. (Mind Assault 2010). 'n Afrikaanse snit, Stadig verblind, van hul album, Stigma, is ook op Kopskoot! ingesluit.
Groot brand van Rome
Die Groot brand van Rome (Latyn: Magnum Incendium Romae) was 'n stadsbrand wat in 64 n.C. plaasgevind het. Volgens Tacitus het dit vinnig versprei en vir vyf en 'n halwe dae voortgewoed. Slegs vier van die veertien distrikte van Rome het ongeskonde gebly; drie distrikte is totaal vernietig en die ander sewe het erge skade gely. Die enigste ander eietydse historikus om die vuur te vermeld was Plinius die ouere, wat dit net terloops bespreek. Ander historici wat die tydvak deurleef het (insluitend Dion Chrysostomos, Plutarchus en Epictetos) maak geen melding daarvan nie. Die enigste ander verslag oor die vuur se omvang is 'n interpolasie in 'n vervalsde Christenbrief van Lucius Annaeus Seneca aan Paulus: "’n Honderd twee en dertig huise en vier blokke (insulae) is in ses dae afgebrand; die sewende het 'n respyt gebring". Hierdie verslag impliseer dat minder as 'n tiende van die stad afgebrand is, aangesien Rome sowat 1 700 privaathuise, en 47 000 insulae of woonblokke bevat het.
Dit word deur Dio Cassius vertel dat Nero, die keiser op hierdie stadium, hom in 'n verhoogkostuum geklee het en die "Strooptog op Ilium" gesing het terwyl die stad gebrand het. Nietemin was Nero volgens Tacitus se verslag in Antium ten tye van die brand. Tacitus sê dat Nero se sang en bespeling van sy lier terwyl die stad gebrand het slegs 'n gerug was. Volgens 'n gewilde legende sou Nero 'n viool bespeel het terwyl Rome gebrand het, maar dit is 'n anakronisme, aangesien hierdie instrument eers 'n duisend jaar later uitgevind is.
Volgens Tacitus sou Nero by aanhoor van die nuus van die brand, hom na Rome teruggehaas het om hulpverlening te organiseer, wat hy uit sy eie middele befonds het. Na die brand het Nero dan sy paleisgronde oopgestel om skuilplek te verskaf aan die dakloses, en gesorg vir voedselverskaffing om uithongering onder die oorlewendes te voorkom. Na afloop van die brand, het hy 'n nuwe stedelike bouplan geïmplementeer. Behuising na die brand was gespasieerde, steengeboude konstruksies, met 'n vooraansig van porticos wat aan wye strate gegrens het. Nero het ook 'n nuwe paleiskompleks gebou in 'n area wat na die brand opgeruim is, en hierdie kompleks het as die Domus Aurea bekend gestaan. Die grote van hierdie kompleks is 'n bestrede onderwerp, en sou tussen 100 en 300 akker beslaan. Om die nodige fondse vir die rekonstruksie in te samel, is tribuut van die ryksprovinsies gehef.
Heilige Gees
Alhoewel die woord "Drie-Eenheid" nie in die Bybel self voorkom nie, is die konsep van die drie-eenheid duidelik in die Bybel sigbaar deurdat die Bybel bevestig dat daar slegs een God is, maar die Vader, die Seun (Jesus Christus), sowel as die Heilige Gees as God beskryf word. In die Christelike verstaan is daar dus slegs een God (in wese) wat bestaan in drie Persone wat sonder mengsel elk ten volle en onverdeeld in die Goddelike natuur deel. Die feit dat die konsep van die Drie-Eenheid van God van die vroegste tye af deur Christene geglo en geleer is word bevestig, nie net op grond van die Bybel self nie (alhoewel dit op sigself volkome genoegsaam sou wees), maar ook deur 'n menigte aanhalings van die Kerkvaders en uit ander vroeë Christelike geskrifte.
Volgens die Bybel het Jesus Christus beloof dat Hy die Heilige Gees sou stuur (Johannes 14:16-17). Jesus het gesê dat die Heilige Gees sal oortuig van sonde, van geregtigheid en van oordeel (Johannes 16:8). Die Heilige Gees is uitgestort op die Pinksterfees (Handelinge 2). Die Heilige Gees rus die gelowige toe met gawes (1 Korintiërs 12) en is die onderpand van die gelowige (2 Korintiërs 5:5). Een gelowige moet leef deur die Heilige Gees (Galasiërs 5:16).
Parallele in die religieuse geskiedenis
Ander godsdienste wys parallele met die Christelike konsep van die Heilige Gees op, soos byvoorbeeld die Hagion Pneuma in Griekse en Oud-Indiese religieuse en wysgerige werke wat vroeër as die Nuwe Testament ontstaan het. In die geskiedenis van die Christelike sending is dikwels elemente van die Christelike geloof met geloofsoortuigings van ander religies gekonfronteer en gekombineer.
Raleigh
Raleigh is die hoofstad van Noord-Carolina, met 'n bevolking van 423 200 (2012), en vorm saam met Durham, Cary en Chapel Hill die "Triangle" (die driehoek) wat meer as 2 miljoen inwoners tel. Raleigh is die tweede grootste stad in Noord-Carolina, genoem na een van die bekendste persoonlikhede van die Elisabethaanse tydperk, die adellike Engelse seevaarder, ontdekker, skrywer, digter, soldaat, politikus, howeling en spioen Sir Walter Raleigh (1552–1616). Raleigh het in Amerika self nooit voet aan wal gesit nie.
Ferdinand Augustijn Snellaert
Ferdinand Augustijn Snellaert (21 Julie 1809, Kortrijk - 3 Julie 1872, Gent ) was 'n Vlaamse skrywer.
Lewe
Snellaert studeer geneeskunde aan die Universiteit van Utrecht (1827–1829) en word offisier van geneeskunde vir die Nederlandse leër (1830 – 1835). Na sy ontslag studeer hy aan die Universiteit van Gent (1836–1837), en word hierna 'n algemene praktisyn in Gent.
Snellaert word weldra aktief in die Vlaamse beweging. Hy stig die Maetschappy van Vlaemsche Letteroefening De Tael is gantsch het Volk, en neem deel aan verskeie Vlaamse aksies, soos die Vlaams petitionnement (1840), die Kunst- en Letterblad (1840), die Nederlandse taal- en letterkundige konferensies (vanaf 1849), die Rapport van de Grievencommissie (1856–1859) en die Vlaemsch Verbond (1861).
In 1847 volg hy sy vriend Jan Frans Willems op as lid van die Koninklike Belgiese Akademie in Brussel, waar hy die Vlaamse saak verteenwoordig, en een van die medestigters van die Willemsfonds word. In 1849, tydens die eerste Nederlandse taal- en letterkundekonferensie, gee hy die openingsrede, waar hy aanvoer dat alle moontlike middele gebruik moet word om die gees van die volk te versterk, en dat ons diegene moes beveg wat teen die ontwikkeling van die gees van die mense was. Daar is geglo dat taal 'n belangrike instrument is om die karakter van die mense te beïnvloed.
In die eerste helfte van die 1850's probeer Snellaert om 'n setel in die stadsraad te verower met die steun van die gematigde Société l'Union en die progressiewes van die koerant Broedermin. As gevolg van die verkiesingsege van Judocus Delehaye verkies hy egter om by die Liberale Associatie aan te sluit, waar hy vir 'n kort tydjie 'n sleutelfiguur van die pro-Vlaamse groep was. Hy slaag egter nie daarin om deur te breuk nie. Sy volgelinge, waaronder Jacob Heremans en veral Julius Vuylsteke, het van hom weggedraai toe dit duidelik geword het dat Snellaert, teleurgesteld deur die houding van die Liberale Associatie, weer daaraan begin dink het om 'n ideologies neutrale Vlaamse party te stig. Ondanks bemiddeling deur Adolphe Pierre Sunaert, het Snellaert en die Liberale Associatie se paaie in Oktober 1860 geskei, wat gelei het tot 'n breuk tussen die Gentse liberale en die liberale, pro-Vlaamse Snellaert. 'n Soortgelyke konflik het in 1861 ontstaan in die Vlaemsch Verbond waarvan Snellaert 'n medestigter was. Die liberale groep het dit onmoontlik gemaak om hierdie politiek neutrale Vlaamse vereniging in stand te hou en sou in 1866 die Vlaamsche Liberale Vereeniging stig.
Konstruksies van meetkundige figure
Konstruksies is akkurate tekeninge wat op gegewe afmetings gebaseer is.
Konstruksies van driehoeke
AB = 10 cm,  BC = 8 cm en AC = 5 cm
Stap 2:     Sit die punt van jou passer presies op die een punt (A) van hierdie lyn en merk die lengte met jou passer deur 'n boog te trek van 5 cm.
Stap 3:     Sit nou die passerpunt presies op die ander punt (B) van die lyn en merk die lengte met jou passer deur weer 'n boog  te trek van 8 cm.
Stap 4:     Die twee boë sny by C. Verbind die snypunt van die twee boë met die ander hoekpunte op die lyn om 'n driehoek te vorm. Stap 1:     Trek een sy akkuraat deur jou liniaal te gebruik. Benoem die twee punte (A en B).
Stap 3:     Meet met 'n gradeboog die ander hoek af by punt B op die lyn en trek dan 'n lyn na die punt waar die hoek afgemerk is.
Stap 4:     Die twee lyne sny mekaar en  vorm 'n driehoek. Benoem die punt waar die lyne sny (C). Stap 1:     Trek een sy akkuraat deur jou liniaal te gebruik. Benoem die twee punte (A en B).
Stap 2:     Gebruik 'n gradeboog en meet die presiese hoekgrootte by punt A. Trek dan 'n lyn na die punt waar die hoek afgemerk is.
Stap 3:     Meet met jou passer die lengte van die ander sy op jou liniaal af. Trek 'n boog op die lyn om die sylengte af te merk. Benoem dit punt C.
Stap 4:     Trek die derde sy deur die punt B en C te verbind.
Halveer hoeke
Stap 2:     Gebruik jou passer en plaas die skerppunt op punt G. Teken 'n boog wat lyn FG en GH kruis. Noem die punt A en B.
Stap 3:     Plaas jou passerpunt op punt A en daarna op punt B en konstrueer nog twee boë van gelyke lengte van die punte wat mekaar kruis by punt C.
Stap 4:     Teken 'n lyn vanaf punt g deur C. GC is die halveerlyn van FĜH.
Stap 5:     Meet die hoeke met jou gradeboog om te bewys dat FĜC = CĜH.
Loodregte lyn vanaf 'n gegewe punt na 'n lyn
Stap 1:     Teken 'n lynsegment  en punt A.